CELEX: 52008DP0114
Language: fi
Date: 2008-04-10 00:00:00
Title: Euroopan globalisaatiorahaston varojen käyttöönotto #Euroopan parlamentin päätöslauselma 10. huhtikuuta 2008 ehdotuksesta Euroopan parlamentin ja neuvoston päätökseksi Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan nojalla (KOM(2008)0094 — C6-0085/2008 — 2008/2043(ACI))

15.10.2009   
            
            
               FI
            
            
               Euroopan unionin virallinen lehti
            
            
               CE 247/75
            
         Torstai 10. huhtikuuta 2008Euroopan globalisaatiorahaston varojen käyttöönotto
   P6_TA(2008)0114
   Euroopan parlamentin päätöslauselma 10. huhtikuuta 2008 ehdotuksesta Euroopan parlamentin ja neuvoston päätökseksi Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan nojalla (KOM(2008)0094 — C6-0085/2008 — 2008/2043(ACI))
   2009/C 247 E/16
   
      Euroopan parlamentti, joka
   ottaa huomioon komission ehdotuksen Euroopan parlamentille ja neuvostolle (KOM(2008)0094 — C6-0085/2008),
   ottaa huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottaa huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2),
   ottaa huomioon budjettivaliokunnan mietinnön (A6-0083/2008),
   
               A.
            
            
               ottaa huomioon, että Euroopan unioni on ottanut käyttöön asianmukaiset lainsäädännölliset ja talousarviota koskevat välineet voidakseen tarjota lisätukea työntekijöille, jotka kärsivät maailmankaupassa tapahtuneiden huomattavien rakenteellisten muutosten seurauksista, ja auttaakseen heitä työmarkkinoille uudelleen integroitumisessa,
            
         
               B.
            
            
               ottaa huomioon, että Euroopan unionin taloudellisen tuen irtisanotuille työntekijöille tulisi olla dynaamista ja sitä olisi tarjottava mahdollisimman nopeasti ja tehokkaasti,
            
         
               C.
            
            
               ottaa huomioon, että Malta ja Portugali ovat pyytäneet apua Maltan tekstiilialan ja Portugalin autoalan irtisanomisten vuoksi 12. syyskuuta 2007 ja 9. lokakuuta 2007 päivätyillä kirjeillä (3);
            
         
               1.
            
            
               pyytää asianomaisia toimielimiä ryhtymään tarvittaviin toimiin rahaston varojen käyttöönoton nopeuttamiseksi;
            
         
               2.
            
            
               korostaa olevansa huolestunut niiden toimien luonteesta, jotka rahoitetaan rahastosta edelleen työttöminä olevien henkilöiden määrän vähentämiseksi; kehottaa komissiota seuraamaan tarkoin tilannetta yhteistyössä Portugalin viranomaisten kanssa asetuksen (EY) N:o 1927/2006 3 artiklan toisen kohdan säännösten suhteen ja raportoimaan siitä lainsäädäntä- ja budjettiviranomaisille;
            
         
               3.
            
            
               hyväksyy tämän päätöslauselman liitteenä olevan päätöksen;
            
         
               4.
            
            
               kehottaa puhemiestä allekirjoittamaan päätöksen neuvoston puheenjohtajan kanssa ja huolehtimaan sen julkaisemisesta Euroopan unionin virallisessa lehdessä;
            
         
               5.
            
            
               kehottaa puhemiestä välittämään tämän päätöslauselman liitteineen neuvostolle ja komissiolle.
            
         
      (1)  EUVL C 139, 14.6.2006, s. 1, sopimus sellaisena kuin se on muutettuna Euroopan parlamentin ja neuvoston päätöksellä 2008/29/EY (EUVL L 6, 10.1.2008, s. 7).
   
      (2)  EUVL L 406, 30.12.2006, s. 1.
   
      (3)  Hakemukset EGF/2007/008 ja EGF/2007/010.
   
      Torstai 10. huhtikuuta 2008LIITE
      EUROOPAN PARLAMENTIN JA NEUVOSTON PÄÄTÖS
      tehty 10 päivänä huhtikuuta 2008
      Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti
      EUROOPAN PARLAMENTTI JA EUROOPAN UNIONIN NEUVOSTO, jotka
      ottavat huomioon Euroopan yhteisön perustamissopimuksen,
      ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
      ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
      ottavat huomioon komission ehdotuksen,
      sekä katsovat seuraavaa:
      
                  (1)
               
               
                  Euroopan globalisaatiorahasto, jäljempänä ”rahasto”, on perustettu lisätuen tarjoamiseksi irtisanotuille työntekijöille, jotka kärsivät maailmankaupassa tapahtuneiden huomattavien rakenteellisten muutosten seurauksista, ja heidän auttamiseksi työmarkkinoille uudelleen integroitumisessa.
               
            
                  (2)
               
               
                  Toukokuun 17 päivänä 2006 tehdyn toimielinten välisen sopimuksen mukaisesti rahaston varoja voidaan ottaa käyttöön vuosittain enintään 500 miljoonaa euroa.
               
            
                  (3)
               
               
                  Malta teki 12 päivänä syyskuuta 2007 hakemuksen rahaston varojen käyttöönottamiseksi tekstiiliteollisuuden irtisanomisten vuoksi erityisesti VF (Malta) Ltd- ja Bortex Clothing Ind. Co Ltd -yritysten irtisanomia työntekijöitä varten. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen.
               
            
                  (4)
               
               
                  Portugali teki 9 päivänä lokakuuta 2007 hakemuksen rahaston varojen käyttöönottamiseksi autoteollisuuden irtisanomisten vuoksi erityisesti Opelin Azambujassa irtisanomia työntekijöitä varten, Alcoa Fujikuran Seixalissa irtisanomia työntekijöitä varten ja Johnson Controlsin Portalegressä irtisanomia työntekijöitä varten. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen.
               
            
                  (5)
               
               
                  Näin ollen rahastosta olisi otettava käyttöön varoja hakemusten mukaisesti,
               
            OVAT PÄÄTTÄNEET SEURAAVAA:
      1 artikla
      Euroopan globalisaatiorahastosta otetaan käyttöön 3 106 882 euroa maksusitoumusmäärärahoina ja maksu-määrärahoina osana varainhoitovuotta 2008 koskevaa Euroopan unionin yleistä talousarviota.
      2 artikla
      Tämä päätös julkaistaan Euroopan unionin virallisessa lehdessä.
      
         Tehty Brysselissä 10 päivänä huhtikuuta 2008.
         
            
               Euroopan parlamentin puolesta
            
            
               Puhemies
            
         
         
            
               Neuvoston puolesta
            
            
               Puheenjohtaja
            
         
      
      
         (1)  EUVL C 139, 14.6.2006, s. 1, sopimus sellaisena kuin se on muutettuna Euroopan parlamentin ja neuvoston päätöksellä 2008/29/EY (EUVL L 6, 10.1.2008, s. 7).
      
         (2)  EUVL L 406, 30.12.2006, s. 1.